ประกาศคณะกรรมการประจำกรุงเทพมหานครประกาศคณะกรรมการประจำกรุงเทพมหานครเรื่องการกำหนดสถานที่รอรับคนโดยสารและหลักเกณฑ์การออกหนังสือรับรองการใช้รถจักรยานยนต์สาธารณะในเขตกรุงเทพมหานครพ.ศ. ๒๕๕๗[๑] ตามที่ได้มีประกาศคณะกรรมการประจำกรุงเทพมหานคร เรื่องกำหนดสถานที่รอรับคนโดยสารและหลักเกณฑ์การออกหนังสือรับรองการใช้รถจักรยานยนต์สาธารณะในเขตกรุงเทพมหานครพ.ศ. ๒๕๕๖ ไว้แล้ว นั้นโดยที่คณะรักษาความสงบแห่งชาติมีนโยบายจัดระเบียบรถจักรยานยนต์สาธารณะเพื่อให้ผู้ประกอบอาชีพขับรถจักรยานยนต์สาธารณะสามารถประกอบอาชีพได้โดยถูกต้องตามกฎหมายและเกิดความเป็นธรรมกับผู้ใช้บริการรถจักรยานยนต์สาธารณะดังนั้นเพื่อให้การจัดระเบียบรถจักรยานยนต์สาธารณะตามนโยบายดังกล่าวเสร็จสิ้นโดยเร็วสมควรปรับปรุงการกำหนดสถานที่รอรับคนโดยสารและหลักเกณฑ์การออกหนังสือรับรองการใช้รถจักรยานยนต์สาธารณะในเขตกรุงเทพมหานครเสียใหม่ให้มีความเหมาะสมยิ่งขึ้นอาศัยอำนาจตามความในข้อ ๖แห่งกฎกระทรวงว่าด้วยคณะกรรมการประจำจังหวัดและเงื่อนไขการขอจดทะเบียนรถจักรยานยนต์สาธารณะพ.ศ. ๒๕๕๖ และข้อ ๒ แห่งกฎกระทรวงกำหนดอัตราค่าจ้างบรรทุกคนโดยสารสำหรับรถจักรยานยนต์สาธารณะพ.ศ. ๒๕๔๘ ประกอบกับมติคณะกรรมการประจำกรุงเทพมหานครในการประชุม ครั้งที่ ๑/๒๕๕๗เมื่อวันที่ ๒๐ มิถุนายน พ.ศ. ๒๕๕๗คณะกรรมการประจำกรุงเทพมหานครออกประกาศกำหนดสถานที่รอรับคนโดยสารและหลักเกณฑ์การออกหนังสือรับรองการใช้รถจักรยานยนต์สาธารณะในเขตกรุงเทพมหานครขึ้นใหม่ดังต่อไปนี้ข้อ ๑ ให้ยกเลิกประกาศคณะกรรมการประจำกรุงเทพมหานครเรื่องกำหนดสถานที่รอรับคนโดยสารและหลักเกณฑ์การออกหนังสือรับรองการใช้รถจักรยานยนต์สาธารณะในเขตกรุงเทพมหานครพ.ศ. ๒๕๕๖ ลงวันที่ ๑๙ มิถุนายน พ.ศ. ๒๕๕๖ข้อ ๒ การกำหนดสถานที่รอรับคนโดยสาร (ที่ตั้งวิน)ให้คณะอนุกรรมการประจำกรุงเทพมหานครพิจารณาตามหลักเกณฑ์ ดังต่อไปนี้(๑)กรณีตั้งอยู่บริเวณทางเท้าหรือบนผิวจราจรหรือที่สาธารณะให้เป็นอำนาจหน้าที่คณะอนุกรรมการประจำกรุงเทพมหานครพิจารณาตามความเหมาะสมภายใต้กฎหมายและระเบียบที่เกี่ยวข้องโดยคำนึงถึงความต้องการใช้รถจักรยานยนต์สาธารณะและผู้ใช้ทางเป็นสำคัญกรณีตั้งอยู่ในพื้นที่ส่วนบุคคลต้องได้รับความยินยอมจากผู้มีกรรมสิทธิ์หรือผู้มีสิทธิใช้พื้นที่นั้นโดยทำเป็นหนังสือยินยอมให้ใช้พื้นที่(๒) การขอจัดตั้งสถานที่รอรับคนโดยสาร (ที่ตั้งวิน) ใหม่ในกรณีที่ทับซ้อนกับเส้นทางหรือท้องที่ในการรับจ้างบรรทุกคนโดยสารรถจักรยานยนต์สาธารณะที่มีอยู่เดิมให้เป็นอำนาจหน้าที่คณะอนุกรรมการประจำกรุงเทพมหานครพิจารณากำหนดจำนวนสถานที่รอรับคนโดยสารในเส้นทางหรือท้องที่นั้นตามความจำเป็นเพื่อให้เพียงพอกับความต้องการของผู้ใช้บริการ(๓) ต้องมีระยะห่างจากสถานที่รอรับคนโดยสาร (ที่ตั้งวิน) เดิมตามความเหมาะสมข้อ ๓ ในการกำหนดสถานที่รอรับคนโดยสาร(ที่ตั้งวิน)ให้คณะอนุกรรมการประจำกรุงเทพมหานครมีอำนาจกำหนดจำนวนผู้ขับรถที่เหมาะสมในแต่ละสถานที่รอรับคนโดยสาร(ที่ตั้งวิน) ได้ โดยคำนึงถึงปริมาณผู้ใช้บริการสภาพพื้นที่ซึ่งเป็นที่ตั้งของสถานที่รอรับคนโดยสาร (ที่ตั้งวิน)ข้อ ๔ เพื่อประโยชน์ในการจัดระเบียบรถจักรยานยนต์สาธารณะให้ผู้ขับรถจักรยานยนต์สาธารณะในสถานที่รอรับคนโดยสาร (ที่ตั้งวิน)แต่ละแห่งคัดเลือกผู้ขับรถจักรยานยนต์สาธารณะเป็นผู้แทนในการยื่นขอหนังสือรับรองการใช้รถจักรยานยนต์สาธารณะหรือประสานงานกับคณะอนุกรรมการประจำกรุงเทพมหานครอย่างน้อย ๓ คนและให้แจ้งรายชื่อพร้อมที่อยู่และหมายเลขโทรศัพท์ที่ติดต่อได้โดยสะดวกต่อคณะอนุกรรมการประจำกรุงเทพมหานครข้อ ๕ การออกหนังสือรับรองการใช้รถจักรยานยนต์สาธารณะให้คณะอนุกรรมการประจำกรุงเทพมหานครพิจารณาตามหลักเกณฑ์ดังต่อไปนี้(๑) กรณีเป็นการกำหนดสถานที่รอรับคนโดยสาร (ที่ตั้งวิน) ใหม่ผู้ขอหนังสือรับรองการใช้รถจักรยานยนต์สาธารณะต้องมีชื่ออยู่ในบัญชีรายชื่อผู้ขับรถในสถานที่รอรับคนโดยสาร(ที่ตั้งวิน) นั้น(๒) กรณีเป็นสถานที่รอรับคนโดยสาร (ที่ตั้งวิน) เดิมผู้ขอหนังสือรับรองการใช้รถจักรยานยนต์สาธารณะต้องแสดงหลักฐานว่าได้ขับรถจักรยานยนต์รับจ้างในสถานที่รอรับคนโดยสาร (ที่ตั้งวิน) นั้นจริง(๓)ผู้ขับรถต้องมีใบอนุญาตขับรถจักรยานยนต์สาธารณะและต้องเป็นเจ้าของหรือผู้ครอบครองรถจักรยานยนต์ที่สามารถจดทะเบียนเป็นรถจักรยานยนต์สาธารณะได้ข้อ ๖ การยื่นขอหนังสือรับรองการใช้รถจักรยานยนต์สาธารณะให้ยื่นความประสงค์ณ สำนักงานเขตสังกัดกรุงเทพมหานคร (กทม.) ที่สถานที่รอรับคนโดยสาร (ที่ตั้งวิน)ตั้งอยู่ข้อ ๗ ผู้ขอหนังสือรับรองการใช้รถจักรยานยนต์สาธารณะให้ยื่นความประสงค์ตามแบบที่กำหนดไว้ท้ายประกาศนี้พร้อมด้วยหลักฐาน ดังต่อไปนี้(๑)กรณีการขอหนังสือรับรองการใช้รถจักรยานยนต์สาธารณะในสถานที่รอรับคนโดยสาร (ที่ตั้งวิน)ที่จัดตั้งขึ้นใหม่(ก) แผนผังแสดงที่ตั้งสถานที่รอรับคนโดยสาร (ที่ตั้งวิน)และแผนผังการจอดรถ(ข) รูปถ่ายบริเวณสถานที่รอรับคนโดยสาร (ที่ตั้งวิน)และรูปถ่ายสถานที่จอดรถ(ค) หนังสือให้ความยินยอมให้ใช้พื้นที่ในกรณีเป็นพื้นที่ส่วนบุคคล(ง) บัญชีรายชื่อผู้ขับรถในสถานที่รอรับคนโดยสาร (ที่ตั้งวิน)พร้อมด้วยภาพถ่ายใบอนุญาตขับรถจักรยานยนต์สาธารณะที่ยังไม่สิ้นอายุ ภาพถ่ายบัตรประจำตัวประชาชน(จ) ภาพถ่ายใบคู่มือจดทะเบียนรถในกรณีที่รถนั้นจดทะเบียนแล้วหรือหลักฐานการได้มาของรถ เช่น ใบเสร็จรับเงิน ใบกำกับภาษี สัญญาซื้อขายสัญญาเช่าซื้อ หนังสือรับรองการเช่าซื้อ เป็นต้น ในกรณีรถนั้นยังไม่ได้จดทะเบียน(ฉ) เส้นทางหรือท้องที่ในการรับจ้างบรรทุกคนโดยสารและอัตราค่าโดยสาร(๒)กรณีการขอหนังสือรับรองการใช้รถจักรยานยนต์สาธารณะในสถานที่รอรับคนโดยสาร (ที่ตั้งวิน)ที่จัดตั้งอยู่เดิม(ก) ภาพถ่ายใบอนุญาตขับรถจักรยานยนต์สาธารณะที่ยังไม่สิ้นอายุและภาพถ่ายบัตรประจำตัวประชาชน(ข) ภาพถ่ายใบคู่มือจดทะเบียนรถในกรณีที่รถนั้นจดทะเบียนแล้วหรือหลักฐานการได้มาของรถ เช่น ใบเสร็จรับเงิน ใบกำกับภาษี สัญญาซื้อขายสัญญาเช่าซื้อ หนังสือรับรองการเช่าซื้อ เป็นต้น ในกรณีรถนั้นยังไม่ได้จดทะเบียน(ค)หลักฐานที่แสดงว่าขับรถจักรยานยนต์รับจ้างที่สถานที่รอรับคนโดยสาร (ที่ตั้งวิน) นั้นจริง(๓)กรณีการขอหนังสือรับรองการใช้รถจักรยานยนต์สาธารณะเนื่องจากเปลี่ยนรถเพื่อทดแทนรถจักรยานยนต์สาธารณะที่จดทะเบียนไว้แล้ว(ก) หลักฐานตาม (๒) (ก) และ (ข)(ข)ภาพถ่ายใบคู่มือจดทะเบียนรถจักรยานยนต์สาธารณะคันเดิมที่แจ้งไม่ใช้รถตลอดไปไว้แล้วหรือที่จดทะเบียนเปลี่ยนประเภทเป็นรถจักรยานยนต์ส่วนบุคคลแล้วข้อ ๘ เมื่อได้รับแจ้งความประสงค์ขอหนังสือรับรองการใช้รถจักรยานยนต์สาธารณะแล้วให้คณะอนุกรรมการประจำกรุงเทพมหานครดำเนินการดังต่อไปนี้(๑)กรณีการขอหนังสือรับรองการใช้รถจักรยานยนต์สาธารณะในสถานที่รอรับคนโดยสาร (ที่ตั้งวิน)ที่จัดตั้งขึ้นใหม่(ก)ให้เลขานุการคณะอนุกรรมการตรวจสอบหลักฐานและข้อมูลรายละเอียดเพื่อเสนอคณะอนุกรรมการพิจารณา(ข) ให้คณะอนุกรรมการพิจารณาตามหลักเกณฑ์ที่กำหนดไว้ในประกาศนี้โดยคำนึงถึงการขยายตัวของชุมชน ความต้องการและความจำเป็นในการใช้บริการรถจักรยานยนต์สาธารณะเพิ่มขึ้น(ค) เมื่อคณะอนุกรรมการพิจารณาและมีมติแล้วให้ดำเนินการ ดังต่อไปนี้๑) กรณีมีมติเห็นชอบให้จัดตั้งสถานที่รอรับคนโดยสาร (ที่ตั้งวิน)ใหม่ให้ดำเนินการออกหนังสือรับรองการจัดตั้งสถานที่รอรับคนโดยสาร (ที่ตั้งวิน)พร้อมรายชื่อผู้ขับรถเพื่อติดแสดงไว้ ณ สถานที่รอรับคนโดยสาร (ที่ตั้งวิน)และปิดประกาศการจัดตั้งสถานที่รอรับคนโดยสาร (ที่ตั้งวิน) และรายชื่อผู้ขับรถ ณสำนักงานขนส่งกรุงเทพมหานครพื้นที่ที่สถานที่รอรับคนโดยสาร (ที่ตั้งวิน)อยู่ในความรับผิดชอบภายใน ๓ วันนับแต่วันที่มีมติ๒) ออกหนังสือรับรองการใช้รถจักรยานยนต์สาธารณะตามหลักเกณฑ์ที่กำหนดไว้ในข้อ๕๓) กรณีมีมติไม่เห็นชอบให้จัดตั้งสถานที่รอรับคนโดยสาร (ที่ตั้งวิน)ใหม่ ให้แจ้ง ผลการพิจารณาและเหตุผลให้ผู้ยื่นความประสงค์ทราบโดยไม่ชักช้า(๒) กรณีการขอหนังสือรับรองการใช้รถจักรยานยนต์สาธารณะในสถานที่รอรับคนโดยสาร(ที่ตั้งวิน) ที่จัดตั้งอยู่เดิม(ก)ให้เลขานุการคณะอนุกรรมการตรวจสอบหลักฐานและข้อมูลรายละเอียดเพื่อเสนอคณะอนุกรรมการพิจารณา(ข) ให้คณะอนุกรรมการพิจารณาตามหลักเกณฑ์ที่กำหนดไว้ในประกาศนี้(ค) เมื่อคณะอนุกรรมการพิจารณาและมีมติแล้วให้ดำเนินการ ดังต่อไปนี้๑)กรณีมีมติเห็นชอบให้เพิ่มจำนวนผู้ขับรถจักรยานยนต์สาธารณะในสถานที่รอรับคนโดยสาร(ที่ตั้งวิน) เดิม ให้ปิดประกาศรายชื่อผู้ขับรถ ณสำนักงานขนส่งกรุงเทพมหานครพื้นที่ที่สถานที่รอรับคนโดยสาร (ที่ตั้งวิน)อยู่ในความรับผิดชอบภายใน ๓ วันนับแต่วันที่มีมติ๒)ออกหนังสือรับรองการใช้รถจักรยานยนต์สาธารณะตามหลักเกณฑ์ที่กำหนดไว้ในข้อ ๕๓)กรณีมีมติไม่เห็นชอบให้เพิ่มจำนวนผู้ขับรถจักรยานยนต์สาธารณะในสถานที่รอรับคนโดยสาร(ที่ตั้งวิน) เดิมให้แจ้งผลการพิจารณาและเหตุผลให้ผู้ยื่นความประสงค์ทราบโดยไม่ชักช้า(ง)กรณีที่คณะอนุกรรมการมีมติเห็นชอบให้ออกหนังสือรับรองการใช้รถจักรยานยนต์สาธารณะไว้แล้วก่อนวันที่ประกาศนี้มีผลใช้บังคับแต่ยังไม่ได้ดำเนินการปิดประกาศหรือออกหนังสือรับรองการใช้รถจักรยานยนต์สาธารณะให้คณะอนุกรรมการดำเนินการตามขั้นตอนต่อไป(๓) กรณีการขอหนังสือรับรองการใช้รถจักรยานยนต์สาธารณะเนื่องจากเปลี่ยนรถเพื่อทดแทนรถจักรยานยนต์สาธารณะที่จดทะเบียนไว้แล้วให้คณะอนุกรรมการออกหนังสือรับรองการใช้รถจักรยานยนต์สาธารณะตามแบบที่กำหนดไว้ท้ายประกาศนี้และแจ้งผู้ยื่นความประสงค์ให้นำรถมาจดทะเบียน โดยให้ถือว่าหนังสือรับรองฉบับเดิมเป็นอันระงับไปข้อ ๙ หนังสือรับรองการใช้รถจักรยานยนต์สาธารณะให้ออกได้คนละ๑ คัน โดยให้มีอายุ ๑๒๐ วันนับแต่วันที่ออกหนังสือรับรองและให้ถือว่าเป็นสิทธิเฉพาะตัวจะจำหน่าย จ่าย โอน หรือให้สิทธิตกทอดแก่ทายาทไม่ได้ข้อ ๑๐ ผู้ได้รับหนังสือรับรองการใช้รถจักรยานยนต์สาธารณะที่ได้นำรถไปจดทะเบียนเป็นรถจักรยานยนต์สาธารณะแล้วต้องปฏิบัติตามเงื่อนไข ดังต่อไปนี้(๑) ไม่ให้บุคคลอื่นเช่า ซื้อ หรือดำเนินการอื่นใดเพื่อให้ผู้อื่นขับรถจักรยานยนต์สาธารณะของตนเพื่อการรับจ้างหรือใช้เสื้อกั๊กหรือเสื้อคลุมที่มีหมายเลขประจำตัวของตนในการรับจ้าง(๒)ขับรถจักรยานยนต์สาธารณะของตนเพื่อการรับจ้างติดต่อกันเป็นเวลาไม่น้อยกว่า ๖ เดือนในรอบระยะเวลา ๑ ปี(๓)จัดเก็บค่าโดยสารตามอัตราที่คณะอนุกรรมการประจำกรุงเทพมหานครกำหนดและไม่เกินอัตรา ดังต่อไปนี้(ก) ระยะทาง ๒ กิโลเมตรแรก ไม่เกิน ๒๕ บาท(ข) ระยะทางตั้งแต่ ๒ กิโลเมตรขึ้นไปแต่ไม่เกิน ๕ กิโลเมตรไม่เกินกิโลเมตรละ ๕ บาท กรณีการรับจ้างที่มีระยะทางเกินกว่า ๕ กิโลเมตรขึ้นไปให้คิดค่าโดยสารโดยการตกลงราคากับผู้โดยสาร ภายใต้หลักเกณฑ์ ดังต่อไปนี้ระยะทางไม่เกิน ๑๐ กิโลเมตร เหมาจ่ายไม่เกิน ๑๐๐ บาทระยะทางไม่เกิน ๑๕ กิโลเมตร เหมาจ่ายไม่เกิน ๑๕๐ บาทระยะทางเกินกว่า ๑๕ กิโลเมตรเหมาจ่ายตามที่ตกลงราคากันก่อนทำการรับจ้าง(๔) ไม่นำรถจักรยานยนต์สาธารณะของตนไปรับจ้างในสถานที่รอรับคนโดยสาร(ที่ตั้งวิน) อื่นที่ตนเองไม่มีชื่ออยู่ในบัญชีรายชื่อผู้ขับรถ(๕)นำรถมาจดทะเบียนทดแทนภายในหนึ่งปีนับแต่วันที่ได้รับหนังสือรับรองการใช้รถจักรยานยนต์สาธารณะ(กรณีเปลี่ยนรถทดแทนรถเดิม)ข้อ ๑๑ ในกรณีผู้ได้รับหนังสือรับรองการใช้รถจักรยานยนต์สาธารณะที่ได้นำรถไปจดทะเบียนเป็นรถจักรยานยนต์สาธารณะแล้วฝ่าฝืนหรือไม่ปฏิบัติตามเงื่อนไขในข้อ๑๐ หรือมีเหตุอย่างหนึ่งอย่างใด ดังต่อไปนี้ให้คณะอนุกรรมการประจำกรุงเทพมหานครในเขตพื้นที่ความรับผิดชอบถอดชื่อออกจากบัญชีรายชื่อผู้ขับรถในสถานที่รอรับคนโดยสาร(ที่ตั้งวิน) ที่ผู้นั้นขับรถอยู่(๑) ขาดคุณสมบัติหรือมีลักษณะต้องห้ามในการขอรับใบอนุญาตขับรถจักรยานยนต์สาธารณะ(๒) เลิกประกอบอาชีพขับรถจักรยานยนต์สาธารณะ(๓) ทะเบียนรถจักรยานยนต์สาธารณะเป็นอันระงับ(๔)ถูกกล่าวหาว่ากระทำความผิดตามประมวลกฎหมายอาญาและผู้ขับรถจักรยานยนต์สาธารณะตามที่ปรากฏในบัญชีรายชื่อของสถานที่รอรับคนโดยสาร(ที่ตั้งวิน)นั้นจำนวนไม่น้อยกว่ากึ่งหนึ่งร้องขอต่อคณะอนุกรรมการประจำกรุงเทพมหานคร(๕)เสียชีวิตหรือทุพพลภาพจนไม่สามารถประกอบอาชีพขับรถจักรยานยนต์สาธารณะได้ข้อ ๑๒ ให้ผู้ที่ได้รับความเห็นชอบให้จัดตั้งสถานที่รอรับคนโดยสาร(ที่ตั้งวิน) มีหน้าที่จัดทำป้ายบอกชื่อสถานที่รอรับคนโดยสาร (ที่ตั้งวิน)และแสดงอัตราค่าจ้างบรรทุกคนโดยสาร ณ สถานที่รอรับคนโดยสาร (ที่ตั้งวิน)ตามแบบแนบท้ายประกาศนี้ข้อ ๑๓ หนังสือรับรองการใช้รถจักรยานยนต์สาธารณะที่คณะอนุกรรมการประจำกรุงเทพมหานครได้ออกไว้ก่อนประกาศคณะกรรมการประจำกรุงเทพมหานคร เรื่องกำหนดสถานที่รอรับคนโดยสารและหลักเกณฑ์การออกหนังสือรับรองการใช้รถจักรยานยนต์สาธารณะในเขตกรุงเทพมหานครพ.ศ. ๒๕๕๖ ใช้บังคับ และยังไม่นำมาใช้สำหรับจดทะเบียนรถจักรยานยนต์สาธารณะให้เจ้าของรถมาดำเนินการจดทะเบียนให้แล้วเสร็จภายในวันที่ ๓๑ สิงหาคม ๒๕๕๗ข้อ ๑๔ สถานที่รอรับคนโดยสาร(ที่ตั้งวิน) ที่คณะอนุกรรมการประจำกรุงเทพมหานคร ให้ความเห็นชอบให้จัดตั้งเป็นสถานที่รอรับคนโดยสาร(ที่ตั้งวิน)ไว้แล้วก่อนวันที่ประกาศนี้ใช้บังคับให้คณะอนุกรรมการประจำกรุงเทพมหานครแต่ละพื้นที่เสนอประธานกรรมการประจำกรุงเทพมหานครออกหนังสือรับรองการจัดตั้งสถานที่รอรับคนโดยสาร(ที่ตั้งวิน) พร้อมรายชื่อผู้ขับรถ เพื่อติดแสดงไว้ ณ สถานที่รอรับคนโดยสาร(ที่ตั้งวิน) ให้ครบถ้วนข้อ ๑๕ บรรดาคำขอต่าง ๆที่ผู้ขอหนังสือรับรองการใช้รถจักรยานยนต์สาธารณะได้ยื่นไว้แล้วก่อนวันที่ประกาศนี้ใช้บังคับและยังไม่ได้พิจารณาหรือพิจารณาไม่แล้วเสร็จให้ถือว่าเป็นคำขอตามประกาศนี้และให้ดำเนินการตามประกาศนี้ประกาศณ วันที่ ๒๐ มิถุนายน พ.ศ. ๒๕๕๗อัฌษไธค์รัตนดิลก ณ ภูเก็ตอธิบดีกรมการขนส่งทางบกประธานกรรมการประจำกรุงเทพมหานคร[เอกสารแนบท้าย]๑. แบบแจ้งความประสงค์ขอหนังสือรับรองการใช้รถจักรยานยนต์สาธารณะกรณีสถานที่รอรับคนโดยสาร (ที่ตั้งวิน) จัดตั้งขึ้นใหม่ ๒. แบบแจ้งความประสงค์ขอหนังสือรับรองการใช้รถจักรยานยนต์สาธารณะ กรณีสถานที่รอรับคนโดยสาร(ที่ตั้งวิน) ที่จัดตั้งอยู่เดิม๓. แบบแจ้งความประสงค์ขอหนังสือรับรองการใช้รถจักรยานยนต์สาธารณะกรณีเปลี่ยนรถเพื่อทดแทนรถจักรยานยนต์สาธารณะที่จดทะเบียนไว้แล้ว๔. หนังสือรับรองการใช้รถจักรยานยนต์สาธารณะ๕. แบบแสดงอัตราค่าโดยสารรถจักรยานยนต์สาธารณะ(ดูข้อมูลจากภาพกฎหมาย)ปริยานุช/ผู้จัดทำ๑๘ สิงหาคม๒๕๕๗ภีราพร/ผู้ตรวจ๒๗ สิงหาคม๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๔๙ ง/หน้า ๘/๗ สิงหาคม ๒๕๕๗